**Tehnički detalji za organizaciju konferencije i tribine:**

1. Press konferencija bi počela u 12. maja u 11,00 i trajala do 11,45
2. Tribina za pacijente bi počela u 12,00 i trajala do 13,00 ili duže ako je potrebno

Press konferencija će početi uvodnim izlaganjima govornika a potom slede pitanja moderatora i novinara. Moderator će voditi računa o toku razgovora. Press konferencija se snima pa možemo kasnije da je postavimo gde treba.

Nakon konferencije govornici će imati 15 minuta pauze i potom počinje tribina. Tribina se snima i biće moguće da je postavimo gde treba, na primer na sajtu i Facebook stranici Udruženja.

Tribini će moći da prisustvuje do 30 pacijenata koji moraju da se prijave makar 24 sata pre tribine da bi im obezbedili prisustvo.

Da bi se izbegla kakofonija tokom tribine koja je problematična kod ovakvih konferencija, pacijenti neće moći da govore niti postavljaju pitanja uživo, ali mogu da pošalju pitanja emailom ili tokom konferencije da ih otkucaju direktno i ona mogu biti vidljiva svima ili moderatoru (kako odlučimo).

Na koji način će tehnički  biti realizovani press konferencija i tribina povodom Svetskog dana lupusa?

* Konferencija i tribina će biti realizovani preko trenutno najpopularnije internet platforme ZOOM.
* Za učešće na konferenciji neophodni su računar opremljen kamerom, mikrofonom i zvučnicima/slušalicama ili mobilni telefon/tablet  koji rade na Android ili IOS (Apple) sistemu.
* Svi učesnici (i govornici i slušaoci) dobiće emailom link koji će im omogućiti da prisustvuju konferenciji. Dovoljno je da kliknu na link i da odaberu da li žele da učestvuju na konferenciji preko aplikacije ZOOM (koja će biti automatski instalirana) ili bez ikakve instalacije.
* Dovoljno je da učesnik prati instrukcije na ekranu: da upiše svoje ime, uključi mikrofon i kameru i da sačeka da bude “primljen” na konferenciju

Sa govornicima ćemo pre konferencije stupiti u kontakt  telefonom  da proverimo da li je sve u redu tehnički (da li im rade računari, kamere, mikrofoni...) kako bi bilo što manje tehničkih poteškoća tokom konferencije.

**Evo i predloga poziva**

1. **Poziv za pacijente:**

Poštovani,

Povodom Svetskog dana lupusa Udruženje pacijenata obolelih od reumatskih bolesti Srbije organizovaće Internet tribinu posvećenu toj autoimunoj bolesti.

Govornici:

* Prim. dr Mirjana  Lapčević- predsednik Udruženja obolelih od reumatskih bolesti Srbije
* prof dr Tatjana Jeftović- Stoimenov, Medicinski fakultet Univerziteta u Nišu, predstavnik obolelih.
* prof. dr Jelena Vojinović, pedijatar, reumatolog i imunolog, Medicinski fakultet Univerziteta u Nišu
* prof. dr Mirjana Šefik - Bukilica, Institut za reumatologiju Beograd, Medicinski fakultet Univerziteta u Beogradu, predsednik Udruženja reumatologa Srbije (UReS)
* moderator: dr Ivana Božović, Radio televizija Srbije

Vreme: Utorak, 12. maj 2020. od 12 sati

Za prisustvo tribini preko interneta molimo Vas da se prijavite slanjem ličnih podataka (ime i prezime, kontakt telefon i email) na [prijava@birac.rs](mailto:prijava@birac.rs) . Broj mesta je ograničen. Prijavljenima će biti poslate instrukcije za učešće na konferenciji.

Učesnicima tribine možete proslediti i pitanja na [pitanja@birac.rs](mailto:pitanja@birac.rs)

Snimak tribine će biti dostupan na sajtu i Facebook stranici ORS.

Srdačan pozdrav,

Udruženje pacijenata obolelih od reumatskih bolesti Srbije

1. **Poziv za novinare (mi ga šaljemo novinarima)**

Poštovani,

Povodom Svetskog dana lupusa Udruženje pacijenata obolelih od reumatskih bolesti Srbije organizovaće online press konferenciju posvećenu toj autoimunoj bolesti.

Govornici:

* Prim. dr Mirjana  Lapčević- predsednik Udruženja obolelih od reumatskih bolesti Srbije
* prof dr Tatjana Jeftović- Stoimenov, Medicinski fakultet Univerziteta u Nišu, predstavnik obolelih.
* prof. dr Jelena Vojinović, pedijatar, reumatolog i imunolog, Medicinski fakultet Univerziteta u Nišu
* prof. dr Mirjana Šefik - Bukilica, Institut za reumatologiju Beograd, Medicinski fakultet Univerziteta u Beogradu, predsednik Udruženja reumatologa Srbije (UReS)

•             moderator: dr Ivana Božović, Radio televizija Srbije

Vreme: Utorak, 12. maj 2020. od 11 sati

Molimo Vas da potvrdite učešće na konferenciji. Kontakt osoba: Tamara Birač (tel. 060-7441-372, email: [tamara@birac.rs](mailto:tamara@birac.rs)) Za učešće na konferenciji neophodan Vam je računar, tablet ili mobilni telefon sa pristupom internetu, a emailom bi Vam bole poslate instrukcije za uključenje.

Srdačan pozdrav,

Udruženje obolelih od reumatskih bolesti Srbije